પપ્પા રિશી કપૂર, મમ્મી નીતુ કપૂર અને દીકરો રણબીર કપૂર એકસાથે આવ્યાં હોય એવું આ ફિલ્મમાં પહેલી વાર બન્યું છે. ઓરિજિનલ સ્ક્રિપ્ટમાં માત્ર એક ઇન્સ્પેક્ટરનો રોલ હતો, પણ અભિનવ સિંહ કશ્યપને એકાએક એવો વિચાર આવ્યો કે પોલીસ-કપલ હોય અને તેઓ બન્ને સાથે ડ્યુટી બજાવતાં હોય તો એ ડ્યુટી દરમ્યાન ગજબનાક કૉમેડી સ્ફુરે. બસ, આ વિચાર પરથી ઇન્સ્પેક્ટરની સાથે તેની હવાલદાર-વાઇફને ઉમેરવામાં આવી. જ્યારે કપલ ઉમેરાઈ ગયું ત્યારે એકાએક અભિનવને જ વિચાર આવ્યો કે આ કપલ તરીકે રિશી-નીતુ સૌથી બેસ્ટ લાગશે. અભિનવે વાત રણબીરને કરી એટલે પહેલાં રણબીરે આ નવો ટ્રૅક સાંભળ્યો. તેને મજા આવી એટલે તેણે પપ્પા-મમ્મીને ટ્રૅક સંભળાવ્યો અને રિશી-નીતુ બન્નેએ હા પાડી.